કબડ્ડીની રમત માટે માળખાકીય સુવિધાઓ અને પ્રોત્સાહનના અભાવ વચ્ચે પણ અનેક ખેલાડીઓ રાષ્ટ્રીય સ્તરે કૌવત બતાવી ચૂક્યા છે. જેમાં રાજકોટના રાહુલ બારડ, કોડિનારના જયેશ મોરી સહિત અનેકનું યોગદાન છે. રાજકોટ (ગ્રામ્ય) જિલ્લાના રમત-ગમત અધિકારી એસ.ડી. વ્યાસ કહે છે, ‘ગત વર્ષે ઓક્ટોબર માસમાં આણંદ ખાતે યોજાયેલી રાષ્ટ્રીય કક્ષાની કબડ્ડી સ્પર્ધામાં ગુજરાતની ટીમે ગોલ્ડ મેડલ મેળવ્યો હતો. ખેલ મહાકુંભથી રમત ક્ષેત્રે ખેલાડીઓનો ઉત્સાહ વધી રહ્યો હોઈ કબડ્ડી પ્રત્યે વિચારવું જોઈએ.’